Breytingar hafa verið gerðar á verkferlum Ríkisendurskoðunar vegna handvammar sem varð á liðnu ári er ríkisendurskoðandi , Skúli Eggert Þórðarson , áritaði ársreikning Íslandspósts ohf. þrátt fyrir að hafa ekki löggildingu sem endurskoðandi . „ Ég gerði grein fyrir þessu slysi á félagsfundi hjá Félagi löggiltra endurskoðenda í maí í fyrra , “ segir Skúli Eggert . Hann segir að sama dag og aðalfundur félagsins hafi átt að fara fram hafi ársreikningurinn verið tilbúinn . Þar hefði nafn hans verið sett í stað forvera hans . Önnur prentun á reikningnum hefði þýtt að fresta hefði þurft aðalfundi öðru sinni en það hafði verið gert mánuði áður . „ Það hefði verið til tjóns fyrir alla . Eftir þetta árita ég aðeins eftirlitsþáttinn sem yfirmaður stofnunarinnar en fagendurskoðendurnir reikningsskilin , “ segir Skúli . „ Eftir á að hyggja hefði ég ekki átt að láta þetta fara svona . “